Dhaharan Padang

Dhaharan Padang utawi Panganan Padang inggih punika nama ingkang dipun-ginakaken kanggé nyebat sadaya jinis dhaharan saking wewengkon Minangkabau, provinsi Sumatra Kilèn, Indonésia. Sanajan sajatosipun manéka warni dhaharan Sumatra Kilèn boten sadayanipun saking Kutha Padang, contonipun dhaharan saking Kutha Bukittinggi ingkang ugi gadhah tradisi kulinér ingkang kathah. Griya dhahar Padang utawi rumah makan Padang utawi griya dhahar urang uwak punika dados sesebatan kanggé usaha dhaharan Padang.[Habsari, Rinto, (2007), Info boga Jakarta, Gramedia Pustaka Utama, ISBN 978-979-22-2860-1.]

Limrahipun manajemen griya dhahar Padang dipunatur déning kulawarga utawi kerabat satunggal kampung.[Alamsyah, Yuyun, Bangkitnya Bisnis Kuliner Tradisional, kaca 87, Elex Media Komputindo, ISBN 978-979-27-4117-9.] Tiyang ingkang ngatur griya dhahar Padang kathah ingkang gadhah sesanti utawi falsafah Minang ingkang démokratis, kados berat sama dipikul, ringan sama dijinjing. Babagan punika katingal ing pembagen kauntungan ingkang dipunpérang saben satunggal atus dinten nyambut damel, kanthi sistem bagi hasil dhedhasar indeks préstasi. Cara kados makaten ingkang saged nyurung sadaya karyawan supados gadhah préstasi, karyawan badhé tansah mbudidaya kanggé ngaturi tamu kanthi saé supados tamu punika kersa dhahar malih ing griya dhahar Padang. Sistem bagi hasil kados punika ingkang damel karyawan gadhah pangraos ndhérék nggadhahai usaha dhaharan Padang.[Alamsyah, Yuyun, Bangkitnya Bisnis Kuliner Tradisional, kaca 90, Elex Media Komputindo, ISBN 978-979-27-4117-9.]

 Cathetan suku 

 Pranala njawi 

 "Ada Rumah Makan Padang di Bulan", artikel Kompas, 25-5-2003
 "Dapur Minang:Kumpulan resep masakan khas Minangkabau" 
 RESEP MASAKAN PADANG

Kategori:Artikel mawa basa krama
Kategori:Minangkabau
Kategori:Dhaharan Padang
Kategori:Kutha Padang
Kategori:Dhaharan Indonesia